Cykelgruppen.dk | Rowi Cykler Aarhus & Egå Cykelcenter
Cykelgruppen.dk – Din Cykelhandler i Århus
Cykelgruppen.dk er en fælles hjemmeside for vores to fysiske cykelbutikker i Århus: Rowi Cykler og Egå Cykelcenter. Hos Cykelgruppen har vi et bredt udvalg af cykler, elcykler og tilbehør. Vores mærker er nøje udvalgt med fokus på kvalitet, brugervenlighed og forskellige prisniveauer. Når du køber en cykel, cykelhjelm, jersey eller noget helt fjerde, er du altså sikker på at modtage et kvalitetsprodukt, som vi tør stå inde for.
Vi består af to fysiske cykelbutikker: Rowi Cykler, som er en cykelhandler i Århus, og Egå Cykelcenter, som er en cykelhandler i Egå, nær Risskov. Vores butikker har hvert deres tilhørende værksted, hvor vi samlet har 7 fagudlærte cykelmekanikere. Vi arbejder sammen som en lille familie, hvor vi 6 dage om ugen står klar til at tage i mod dig med et smil. Uanset om det gælder reparation af en cykel, salg af cykeltilbehør eller salg af en ny cykel, så er vi passionerede omkring vores arbejde, og vi sætter en ære i at yde den bedst mulige service.
En cykellås er et must-have, hvis du skal holde cykeltyven væk. Cykellåse fås i mange forskellige udgaver, heriblandt fastmonterede låse, bøjlelåse, kædelåse og foldelåse. Er du i tvivl om, hvad du skal vælge? Vi guider dig med glæde gennem vores store udvalg af både almindelige og forsikringsgodkendte cykellåse.
Når du ruller afsted på cyklen, skal sikkerheden selvfølgelig være i top. Med en cykelhjelm beskytter du effektivt dit hoved mod skader og hjernerystelser i tilfælde af styrt.
Her finder du vores store udvalg af godkendte cykelhjelme fra mærker som blandt andet ABUS, AGU, Limar og Nutcase.
Mangler du plads til mere oppakning på cykelturen? Hos Cykelgruppen finder du et stort udvalg af cykeltasker fra Ortlieb, SKS, KlickFix og BBB.
Vi har cykeltasker til at montere på bagagebæreren, på styret, under sadlen eller på stellet. Udvalget er stort, så er du i tvivl om den rigtige taske, er vi klar til at hjælpe dig.
Slid på cyklen er desværre aldrig noget du slipper helt for. Kæde & Kassette skal smøres, strammes og med tiden skiftes. Bremseklodser bliver slidt, og det samme gør dine cykeldæk. Vi har reservedele til cyklen fra kendte kvalitetsmærker som blandt andet Bike Attitude, BikePartner, KMC, Schwalbe & Shimano.
Altid stort udvalg af kendte cykel mærker
Hos Cykelgruppen.dk finder du altid et stort udvalg af kendte mærker inden for cykelverdenen. Blandt vores mest populære cykelmærker er Centurion, Gazelle, MBK, Principia, Raleigh og Winther. Her finder du et bredt udvalg af både børnecykler, citybikes, sportscykler og elcykler. Uanset om du søger en cykel, som er sporty, komfortabel, let eller noget helt fjerde, så finder du helt sikkert en cykel, som falder i netop din smag.
Du finder ikke kun cykler her på siden. Hos Cykelgruppen har vi nemlig også et stort udvalg af tilbehør til både dig og din cykel. Vi har cykeltøj fra Craft og Endura. Vi har cykelhjelme fra ABUS, Limar og Nutcase. Vi har cykellåse fra AXA, ABUS og Bike Attitude. Vi har kurve og tasker fra Basil, KlickFix og Ortlieb. Ja, vi har faktisk lidt til enhver smag, behov og prisleje. Kig rundt på Cykelgruppen.dk eller besøg en af vores fysiske butikker.
Din lokale cykelhandler i Århus
Mange kender Rowi fra da de var barn. Vi startede nemlig op helt tilbage i 1951.
Grundet pladsmangel flyttede vi i 1971 til vores nuværende adresse i Frederiksgade.
Vi har løbende udvidet butikken mere, og rummer i dag 884m2, hvor vi har Århus' største udvalg af elcykler og byens hurtigste værksted.
Du finder Rowi Cykler i hjertet af Aarhus på Frederiksgade 75.
Du kan fange os på tlf.: 86122899 eller på mail: rowi@rowi.dk.
Du kan også følge med på vores Instagram og Facebook.
Din lokale cykelhandler i Egå
Egå Cykelcenter åbnede første gang dørene op i 1997 med fokus på cykler og cykeludstyr. De seneste 5-10 år har vi, ligesom vores butik Rowi Cykler, øget fokus på salg af elcykler. Vi er 3 ansatte, som både kan som mekanikere og sælgere. Vi er eksperter i hverdagscykler og elcykler og kan med garanti finde det helt rigtige til dig.
Du finder Egå Cykelcenter på Gåseagervej 6 i Egå – Lige ud til Grenåvej.
Du kan fange os på tlf.: 86742211 eller på mail: mail@egaacykler.dk.
Du kan også følge med på vores Facebook.
Erfarne, specialiserede og passionerede
Uanset om du handler med Cykelgruppen.dk, Rowi Cykler eller Egå Cykelcenter, så er du sikker på at handle med en passioneret cykelhandler. Vi har stor interesse og passion inden for cykelsporten, og mange af os enten har cyklet eller cykler på professionelt plan. Vores interesse for cykler hjælper os med hele tiden at blive bedre inden for både salg, service og reparationer.
De seneste år har vi ført vores fokus fra sportscykler over mod hverdagscykler og elcykler. Derfor sørger vi hele tiden for at uddanne os på de nyeste kurser inden for Bosch, Yamaha, Shimano og Promovec. Vi tillader os faktisk at kalde os selv for eksperter i elcykler, og i dag er mere en hver anden solgte cykel hos Cykelgruppen en elcykel.
Vores cykelforretninger i Aarhus og Egå har eksisteret i mange år, og kombineret med vores erfaringer og kurser har vi et stort knowhow inden for både elcykler og almindelige cykler. Vi er certificeret cykelhandler med 5 stjerner ud af 5 mulige hos Danske Cykelhandlere. Vi er desuden certificeret Shimano, Bosch og Promovec forhandler.
Når du handler med Cykelgruppen.dk
…pakker vi din ordre, så du har den inden for 1-3 hverdage, og din cykel inden for 3-5 hverdage. Vi pakker og sender ordrer alle hverdage samt om lørdagen. Vi tilbyder altid billig levering, og fri fragt ved køb over 500 kr. Køber du en cykel hos os, sørger vi for at samle, justere og efterspænde den 100%. Du skal blot spænde pedaler og styr, og så er du klar til at nyde din næste cykeltur.
Du har også mulighed for at tilmelde dig vores nyhedsbrev og blive en del af Cykelgruppens kundeklub. Her vil du få del i en række fordele – heriblandt rabatter og Tips & Tricks til at gøre dine ture på cyklen endnu sjovere. Du kan tilmelde dig i bunden siden.